રાધા શર્મા, અમદાવાદઃ આમ તો કોર્ટમાં વકીલનો તારીખ પે તારીખની ટેવ પડી ગઈ હોય પરંતુ જ્યારે આ જ તારીખ પે તારીખનું સર્કલ પોતાના જીવનમાં આવે અને તે પણ પોતે માતા બનવા માટે તારીખ પે તારીખ સામે લડવું પડે ત્યારે ખરેખર ખૂબ જ ધીરજ અને આશા, સતત સકારાત્મક્તા જોઈએ. વાત છે જામનગરના વ્યવસાયે સરકારી વકીલ એવા શીતલ ઠાકર(36)ની જેમણે માતા બનવા માટે પાછલા 6 વર્ષમાં 22 વાર IVF ટ્રીટમેન્ટ, 10 વાર એબોર્શન અને સેંકડોવાર દર્દનાક ઇંજેક્શન લીધા છે.